b"\n_START_ARTICLE_\nShirley Jane Templov\xc3\xa1\n_START_SECTION_\n\xc5\xbdivotopis\n_START_PARAGRAPH_\nNarodila sa v Santa Monike v Kalifornii vo ve\xc4\xbemi skromn\xc3\xbdch pomeroch. Od \xc5\xa1tyroch rokov hrala vo filme, r\xc3\xbdchlo sa stala ve\xc4\xbemi zn\xc3\xa1mou a obdivovanou detskou filmovou here\xc4\x8dkou. U\xc5\xbe v roku 1934 (vo svojich \xc5\xa1iestich rokoch) bola ocenen\xc3\xa1 pri ude\xc4\xbeovan\xc3\xad filmov\xc3\xbdch Oscarov. Ako dev\xc3\xa4\xc5\xa5ro\xc4\x8dn\xc3\xa1 mala mesa\xc4\x8dn\xc3\xbd pr\xc3\xadjem v desiatkach tis\xc3\xadcov dol\xc3\xa1rov. Jej podoba sa objavovala na kozmetike, b\xc3\xa1biky Shirley boli hitom a pred\xc3\xa1vali sa po mili\xc3\xb3noch._NEWLINE_V roku 1944 sa vydala za herca Johna Agara. Po troch rokoch man\xc5\xbeelstva sa im narodila dc\xc3\xa9ra Linda Susan (* 1948). \xc4\x8coskoro potom podala Shirley \xc5\xbeiados\xc5\xa5 o rozvod a odi\xc5\xa1la od filmu. Odcestovala na Havaj, kde poznala mu\xc5\xbea, ktor\xc3\xbd vraj nikdy nevidel \xc5\xbeiadny jej film: podnikate\xc4\xbea Charlesa Aldena Blacka. V roku 1950 sa zobrali, narodil sa im syn Charlie (* 1952) a dc\xc3\xa9ra Lori (* 1954). Man\xc5\xbeelstvo skon\xc4\x8dilo jeho smr\xc5\xa5ou v roku 2005. Koncom p\xc3\xa4\xc5\xa5desiatich rokov sa znovu kr\xc3\xa1tko objavila ako here\xc4\x8dka, tentoraz v divadle a telev\xc3\xadzii, naposledy objavila v seri\xc3\xa1li Shirley Temple's Storybook (1958 - 1961). Potom sa za\xc4\x8dala venova\xc5\xa5 charite a politike."